Kohvikuid-restorane on igal sammul, samuti erinevaid väikeseid poekesi. Veini saab valida vastavalt oma maitsele, ikka degusteerides. Minu üllatuseks ei puudu veinipoest  meile tuttava etiketiga pudel - sinine poiss sarve puhumas. Jah, tõesti, Viru Valge on olemas! Ja kui juba alkoholile jutt läks, siis kohalikud ei paku oma külalistele kunagi õlut - nende meelest ei ole see jook kuidagi sündmuse vääriline.